Australia Team batting
ఆస్ట్రేలియా 299/4
ఠ్రాంచీ: టీమిండియా,ఆస్ట్రేలియా మధ్య జరిగిన మూడవ టెస్టు తొలి రోజు కెప్టెన్‌ స్మిత్‌ సెంచరీతో అలరించాడు.4 వికెట్లకు 299 పరుగులతో ఆస్ట్రేలియా కోహ్లీ సేనపై ఆధిపత్యం సాధించింది. పిచ్‌ స్పిన్‌కు అనుకూలిస్తుంది.వికెట్లు టపటపా పడిపోతాయి,కోహ్లీ తమకు అనుకూలమైన వికెట్‌ రూపొందించుకుని ఉండవచ్చు అనే అనుమానాలు రాంచీ మైదానంలో పటాపంచలు చేసింది.ఆసీస్‌ తన సత్తా చాటి మూడవ టెస్టుపై పట్టు బిగించింది.రాంచీ వేదికగా జరుగుతున్న మూడవ టెస్టులో టాస్‌ గెలిచిన ఆస్ట్రేలియా బ్యాటింగ్‌ ఎం చుకుంది.ఓపెనర్‌ డేవిడ్‌ వార్నర్‌ 19 పరుగులకే జట్టు స్కోరు 50 పరుగులు వద్ద జడేజా బౌలిం గ్‌లో నిష్క్రమించడంతో కెప్టెన్‌ స్టీవ్‌ స్మిత్‌ 244 బంతులు ఆడి 13 బౌండరీలతో 117 పరుగులు చేశాడు.స్పిన్‌,పేస్‌ బంతులతో సంబంధం లేకుం డా నిలకడగా ఆడాడు.అంది వచ్చిన బంతులను బౌండరీలకు పంపిస్తూ కెరీర్‌లో 19వ టెస్టు సెంచరీ సాధించాడు. ఈ క్రమంలో టెస్టుల్లో 5000 పరుగులు మైలురాయిని అందుకున్నాడు. సర్‌ డాన్‌ బ్రాడ్‌మెన్‌ 36 పరుగులు, గవాస్కర్‌ 52 పరుగుల తరువాత వేగంగా ఈ ఘనత సాధించిన మూడవ బ్యాట్స్‌మెన్‌ స్మిత్‌.మూడు సంవత్సరాల తరువాత నాలుగవ టెస్టు ఆడు తున్న మాక్స్‌వెల్‌ 147 బంతుల్లో 4 బౌండరీలు, 2 సిక్సర్లతో 82 పరుగులతో భారీ హిట్టింగ్‌ చేశాడు.వేగంగా హాఫ్‌ సెంచరీ సాధించాడు. టెస్టుల్లో అతడికిదే తొలి హాఫ్‌ సెంచరీ కావడం విశేషం. స్మిత్‌ నిలకడగా ఆడగా మాక్స్‌వెల్‌ దూకు డుగా బ్యాటింగ్‌ చేశాడు. ఈ ఇద్దరూ అభేద్యమైన అయిదవ వికెట్‌కు 159 పరుగులు జోడించారు. దీంతో జట్టు స్కోరు 140 వద్ద నాలుగవ వికెట్‌ కోల్పోయిన తరువాత ఆసీస్‌ మరో వికెట్‌ నష్ట పోలేదు. వీరిద్దరు బ్యాటింగ్‌తో ఆట ముగిసే సమ యానికి 4 వికెట్లకు 299 పరుగులు చేశారు. భారత బౌలర్లలో ఉమేష్‌ యాదవ్‌ 63 పరుగు లిచ్చి 2 వికెట్లు తీయగా మిగతా ఎవరూ సరిగా ఆడలేకపోయారు.ఓపెనర్‌ రెన్షా 44 పరుగులు, పీటర హాండ్స్‌ కాంబ్‌ 19 పరుగుల వద్ద కీలక సమయంలో ఔట్‌ చేశాడు. పదునైన స్వింగ్‌తో ఆకట్టుకున్నాడు.డేవిడ్‌ వార్నర్‌ 19 పరుగుల వద్ద జడేజా,మార్ష్‌ను 2పరుగుల వద్ద అశ్విన్‌ పెవిలియన్‌కు పంపించాడు.